FI
L 229/38
Euroopan unionin virallinen lehti
18.9.2023
g) antamalla neuvoja ja suosituksia tämän asetuksen johdonmukaisesta täytäntöönpanosta ja helpottamalla jäsenvaltioiden välistä yhteistyötä ja tietojenvaihtoa tähän asetukseen liittyvistä kysymyksistä. 3.
Euroopan puolijohdeneuvosto neuvoo komissiota asioissa, jotka koskevat kansainvälistä yhteistyötä.
Tätä varten se voi ottaa huomioon sidosryhmien näkemykset, mukaan lukien prosessori- ja puolijohdeteknologian teollisen allianssin näkemykset.
Euroopan puolijohdeneuvosto keskustelee säännöllisesti seuraavista kysymyksistä ja ilmoittaa komissiolle tällaisten keskustelujen tuloksista: a) miten voidaan tehostaa yhteistyötä unionin ja kolmansien maiden välillä puolijohteiden globaalissa arvoketjussa ottaen huomioon voimassa olevat kansainväliset yhteistyösopimukset kolmansien maiden kanssa; b) mitkä kolmannet maat voitaisiin asettaa etusijalle puolijohteisiin liittyvän kansainvälisen yhteistyön tehostamisessa ottaen huomioon i)
täydentävyys ja keskinäiset riippuvuussuhteet puolijohteiden toimitusketjussa;
ii) kauppapolitiikkojen, tullien, vientirajoitusten ja kaupan esteiden vaikutukset puolijohteiden tarjontaan sekä unionin keskeisten markkinatoimijoiden liiketoiminnan lopettamisen ja toimintojen ulkomaille siirtämisen tai kolmansiin maihin sijoittautuneiden yhteisöjen suorittamien yritysostojen vaikutukset julkisesti saatavilla olevien tietojen perusteella; iii) niiden mahdollinen panos toimitusvarmuuteen ottaen huomioon niiden tuotantokapasiteetti puolijohteiden ja välituotteiden osalta sekä puolijohteiden tai välituotteiden tuottamiseen tarvittavien raaka-aineiden osalta; iv) kyseisen kolmannen maan ja unionin väliset voimassa olevat yhteistyösopimukset.
Tämä kohta ei rajoita perussopimusten mukaisia Euroopan parlamentin ja neuvoston oikeuksia. 4.
Euroopan puolijohdeneuvosto varmistaa tarvittaessa koordinoinnin, yhteistyön ja tietojenvaihdon unionin oikeuden nojalla perustettujen asiaankuuluvien kriisitoiminta- ja kriisivalmiusrakenteiden kanssa.
29 artikla Euroopan puolijohdeneuvoston rakenne 1.
Euroopan puolijohdeneuvosto koostuu kaikkien jäsenvaltioiden edustajista.
Euroopan puolijohdeneuvoston puheenjohtajana on komission edustaja. 2.
Kunkin jäsenvaltion on nimettävä korkean tason edustaja Euroopan puolijohdeneuvostoon.
Jos se on toiminnan ja asiantuntemuksen kannalta tarkoituksenmukaista, jäsenvaltiolla voi olla useampi kuin yksi edustaja suhteessa Euroopan puolijohdeneuvoston eri tehtäviin.
Kullakin Euroopan puolijohdeneuvoston jäsenellä on varajäsen.
Vain jäsenvaltioilla on äänioikeus.
Kullakin jäsenvaltiolla on vain yksi ääni niiden edustajien lukumäärästä riippumatta. 3.
Ensimmäisessä kokouksessaan Euroopan puolijohdeneuvosto ehdotuksesta ja yhteisymmärryksessä hänen kanssaan.
4.
vahvistaa
työjärjestyksensä
puheenjohtajan
Puheenjohtaja voi perustaa pysyviä tai tilapäisiä alaryhmiä tarkastelemaan tiettyjä kysymyksiä.
Puheenjohtaja kutsuu tarpeen mukaan puolijohteiden arvoketjun etuja edustavia järjestöjä, prosessori- ja puolijohdetek­ nologian teollisen allianssin ja ammattijärjestöjen edustajia ja puolijohteiden käyttäjiä unionin tasolla antamaan panoksensa tällaisissa alaryhmissä tarkkailijoina.
Perustetaan alaryhmä, johon kuuluu unionin tutkimus- ja teknologiaorganisaatioita ja jonka tehtävänä on tarkastella strategisia teknologiasuuntauksia koskevia erityisnäkökohtia ja raportoida niistä Euroopan puolijohdeneuvostolle.